Diari Oficial de la Generalitat Valenciana


Sumari del DOGV 8978, del 18-12-2020 (2020/10693)

Extracte de la Resolució de 14 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10759


Data del document
:   14-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 14 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema. [2020/10053]  
BDNS (identif.): 539388.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions: http://www.pap.minhafp.gob.es/bdnstrans/index  
  
Primer. Persones beneficiàries  
Podran beneficiar-se d'aquestes beques joves amb titulació universitària, mitjançant la realització de pràctiques professionals que complisquen, en la data de finalització del termini de les sol·licituds, els requisits recollits en el punt resolutiu segon de la convocatòria.  
  
Segon. Objecte  
1. Convocatòria de tres beques d'onze mesos de duració, destinades a llicenciats/ades o graduats/ades en les titulacions que a continuació es detallen i segons la distribució següent:  
Dret (1)  
- Llicenciatura o grau en Dret.  
Economia (1 beca):  
- Llicenciatura o grau en Economia.  
- Doble grau en Economia i Administració i Direcció d'Empreses.  
  
Estadística (1 beca):  
- Llicenciatura o grau en Estadística Aplicada.  
- Grau en Estadística o Estadística Empresarial.  
- Grau en Matemàtiques i Estadística.  
- Grau en Matemàtiques Aplicades a l'Anàlisi de Dades.  
- Llicenciatura o grau en Matemàtiques.  
2. Les pràctiques professionals es realitzaran a la Direcció General de l'Institut Valencià de Formació, Investigació i Qualitat dels Serveis Socials (IVAFIQ).  
  
Tercer. Bases reguladores  
Les bases es recullen en l'Ordre 6/2019, de 6 d'agost, de la Vicepresidència i Conselleria d'Igualtat i Polítiques Inclusives, per la qual s'aproven les bases que regulen les beques del Programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema, publicades en el Diari Oficial de la Generalitat Valenciana número 8612, de 13.08.2019.  
  
Quart. Import  
1. La dotació màxima estimada total de les beques per a l'exercici 2021 és de 36.813,48 euros.  
2. La quantia bruta mensual de cada beca serà de 1.067,15 euros, de conformitat amb el que es disposa en la Resolució de 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2019, de les beques sotmeses a l'àmbit d'aplicació del Decret 132/2009, de 4 de setembre, del Consell, o la que aquesta conselleria fixe per a l'exercici del qual es tracte, i l'Acord de 8 de novembre de 2019, del Consell, d'aprovació d'un increment salarial addicional en les retribucions del personal al servei del sector públic de la Generalitat, en aplicació del Decret llei 1/2019.  
  
  
Cinqué. Termini de presentació de sol·licituds  
El termini de presentació de sol·licituds és de 15 dies hàbils comptadors des de l'endemà que es publique la resolució de convocatòria en el Diari Oficial de la Generalitat Valenciana.  
Sisé. Altres dades  
1. Les sol·licituds s'han de presentar a la seu electrònica de la Generalitat: https://sede.gva.es  
2. Les persones aspirants a obtindre una beca han de presentar, exclusivament per via electrònica, una única sol·licitud. En la sol·licitud s'ha d'especificar la beca per la qual s'opta i s'ha de presentar el currículum de manera completa, segons els models normalitzats que estan accessibles a la seu electrònica de la Generalitat, a fi de poder obtindre l'autobaremació inicial dels mèrits al·legats en el currículum, que es calcularà de manera automàtica a partir de la informació que s'hi aporte.  
3. Documentació que cal presentar amb la sol·licitud: la prevista en l'apartat seté de la convocatòria.  
4. Criteris de valoració: els que es regulen en l'apartat quart de la convocatòria, que remet als establits en l'article 4 de l'Ordre 6/2019.  
  
  
València, 14 de desembre de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.